Jakub Bauer

Jakub Bauer (* 17. júl 1894, Tužina – † 26. apríl 1997, Straubing) bol rímskokatolícky kňaz, cirkevný hodnostár a osvetový pracovník.

Jeho otec Ján Bauer, jeho matka Janka rod. Greschnerová.

Životopis 
Do roku 1914 študoval na gymnáziách v Prievidzi a v Banskej Bystrici, kde v rokoch 19141918 absolvoval filozoficko-teologickú vysokú školu, súčasne 2 semestre práva na nemeckej univerzite v Prahe. V roku 1918 bol vysvätený za kňaza, Mons., pápežský komorník. V roku 1918 sa stal rímskokatolíckym kaplánom, v roku 1919 administrátorom vo Veľkom poli, v rokoch 19191922 kaplánom a administrátorom v Kremnických Baniach, 19221945 kaplánom, administrátorom a farárom v Tužine. V roku 1945 emigroval do Nemecka, kde od toho istého roku pôsobil ako farár v Parnkofene v Bavorsku.

Predstaviteľ nemeckej katolíckej cirkvi a náboženského života na Slovensku, v roku 1933 inicioval vznik konferencie nemeckých farárov, založil cirkevný časopis Katholisches Leben im Karpatenland a v roku 1938 časopis Windfriedbote. Organizátor kultúrnych podujatí, v roku 1934 nemeckých katolíckych dní v Nitrianskom Pravne, podporoval zakladanie spevácko-divadelných a športových krúžkov. Po roku 1945 pokračoval v kultúrno-osvetovej činnosti v Nemecku, kde do roku 1984 pôsobil ako predseda Podporného spolku karpatonemeckých katolíkov, spoluzakladateľ, zástupca predsedu, neskôr čestný predseda Pracovného združenia karpatských Nemcov zo Slovenska. Vydavateľ časopisu Karpatenboten, publikačne činný, v tlači uverejňoval články cirkevného a kultúrneho zamerania.

Literatúra 
 BAUER, Jakub. In:

Externé odkazy 
 

Slovenskí rímskokatolícki kňazi
Nemeckí rímskokatolícki kňazi
Slovenskí publicisti
Nemeckí publicisti
Osobnosti z Tužiny
Storoční ľudia